title: Vallmoll
text: Vallmoll ye un municipio catalán situato en a provincia de Tarragona, comarca d'Alto Campo y partito chudicial de Valls.
  
  A suya población ye de  habitants, en una superficie de 16,68 km² con una densidat de población de  hab/km².
  
  Cheografía 
  Vallmoll ye situato a 161 metros d'altaria sobre o ran d'a mar, a 4 km de distancia de Valls, que ye a capital d'a suya comarca y partito chudicial, a 14 km de distancia de Tarragona, a capital d'a suya provincia, y a 107 km de Barcelona, que ye a capital de Catalunya.
  
  D'o suyo termin municipal fa parte a urbanización Vallmoll Paradís.
  
  O río Francolí ye parte d'a muga de Vallmoll, que muga a l'ueste con El Rourell y La Masó; a l'ueste y a o norte con Valls; a l'este con Puigpelat y Nulles; a o sud con Els Garidells y La Secuita (iste zaguer municipio ye d'a comarca d'o Tarragonés).
  
  Historia 
  En o termin municipal de Vallmoll bi ha restos arqueolochicos ibers y romanos.
  
  A fins d'o sieglo X ye documentato o toponimo valle molle.
  
  A población actual ye conseqüencia d'o proceso d'a reconquiesta, a meyatos d'o sieglo XI, y perteneixeba a o condau de Barcelona.
  
  En o sieglo XIV a localidat estió o centro d'a baronía de Vallmoll. Perteneixió temporalment a l'Orden d'o Temple, mientres o suyo propietario no pagó bellas deudas que teneba con os templers.
  
  A Orden d'o Hespital bi teneba bells dreitos en o lugar dende o sieglo XIII dica o sieglo XVIII.
  
  O lugar perteneixió a la familia d'os Montcada, que dimpués estioron contes de Foix y vizcontes de Biarn.
  
  En 1523 bi habió una epidemia de peste.
  
  Economía 
  A economía de Vallmoll ye basata en l'agricultura, con vinya, avellanera y almendrera. S'ha redueito a presencia d'o cerial, que yera historicament uno d'os prencipals cautivos d'a villa.
  
  Tamién ye important a ganadería, con porcino y avicultura.
  
  En o sector d'a industria, bi ha fabricas de mobiliario.
  
  Demografía 
  
  Grafico demografico de Vallmoll dende 1717 dica 2006
  1717-1981: población de feito; 1990- : población de dreito
  
  Administración
  
  Reparto de concellers 
  Fuent: MUNICAT, en a pachina web d'a Generalitat de Catalunya.
  
  Alcaldes
  
  Molimentos 
   Castiello de Vallmoll, d'o sieglo XI.
   Ilesia parroquial de Santa María, d'o sieglo XVIII, d'estilo barroco. Bi conserva parte d'un retablo de Chaime Huguet, de 1447-1450, huei repartito entre museus de Barcelona, Tarragona, París y Nueva York.
   Ermita d'a Virchen d'o Rosario, d'o sieglo XVI, con retablo renaixentista d'o pintor francés Jean Bas.
  
  Fiestas 
   O domingo más proximo a o 20 de chinero.
   15 d'agosto.
  
  Comunicacions 
  
  N-240.
  
  Vinclos externos 
  
   Pachina web municipal de Vallmoll.
   Información de Vallmoll en a pachina web d'a Cheneralidat de Catalunya.
   Información de Vallmoll en a pachina web d'o Institut d'Estadística de Catalunya.
   [https://web.archive.org/web/20080211095502/http://www.altcamp.info/vallmoll.htm Información de Vallmoll en AltCamp.info.
   O castiello de Vallmoll en www.castillos.org.
  
  Referencias 
  
  Localidaz d'a provincia de Tarragona
  Municipios de Catalunya por aon pasa la N-240